Nye midlertidige besøgsrestriktioner på plejehjem i Københavns Kommune
Der er i dag, fredag d. 11. september, trådt nye besøgsrestriktioner i kraft på de københavnske plejehjem. Det sker som følge af et påbud, som Styrelsen for Patientsikkerhed har udstedt til Københavns Kommune samt en lang række andre kommuner i hovedstadsområdet.
Gældende fra i dag gælder der atter restriktioner for besøg på plejehjem i Københavns Kommune. Det er konsekvensen af det påbud, som Styrelsen for Patientsikkerhed i dag, fredag d. 11. september, har udstedt.
De nye midlertidige restriktioner gælder for besøg af pårørende på plejehjem og midlertidige døgnophold. Det sker på baggrund af et stigende smittetryk i København og omegn. Påbuddet er gældende til foreløbigt 1. oktober.
Restriktionerne medfører, at alle besøg som udgangspunkt skal foregå udendørs. Der kan dog gøres undtagelser i kritiske situationer, ligesom besøg kan foregå indendørs, hvis den besøgende er den nærmeste pårørende til beboeren.
Sisse Marie Welling, sundheds- og omsorgsborgmester (SF), ser de nye restriktioner som nødvendige forbehold i en situation, hvor vi skal beskytte beboerne på plejehjemmene bedst muligt mod smitte med corona.
"Vi har de seneste uger desværre kunnet se, hvordan antallet af smittetilfælde i vores og andre hovedstadskommuner er steget markant i befolkningen. Det har fået myndighederne til at sætte nye restriktioner i værk, som skal være med til at beskytte de mest sårbare borgere – det er blandt andre de ældre på plejehjem – mod corona, og dem efterlever vi naturligvis," siger Sisse Marie Welling.
Hun tilføjer: "Der er ingen tvivl om, at det er svært for vores beboere og for deres pårørende igen at skulle forholde sig til nye regler. Og ikke mindst til at undvære noget af den sociale kontakt, som de måtte undvære meget længe i foråret. Men vi må gøre alt, hvad vi kan for at forhindre, at corona igen får foden indenfor på vores plejehjem," siger sundheds- og omsorgsborgmester Sisse Marie Welling (SF).
Fakta:
- Besøg skal som udgangspunkt foregå udendørs
- Besøg kan fortsat ske indendørs i kritiske situationer eller hvis besøgende er den nærmeste pårørende til beboeren.
- Restriktionerne gælder indtil 1. oktober og omfatter plejehjem og midlertidige døgnophold.
Læs mere i påbuddet fra Styrelsen for Patientsikkerhed (PDF)
Yderligere oplysninger:
Sundheds- og Omsorgsforvaltningens pressetelefon: 23 82 80 82
Nøgleord
Vedhæftede filer
Information om Københavns kommune Sundheds- og Omsorgsforvaltningen
Rådhuspladsen 1
1599 København V
https://www.kk.dk/
Følg pressemeddelelser fra Københavns kommune Sundheds- og Omsorgsforvaltningen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Københavns kommune Sundheds- og Omsorgsforvaltningen
Gratis webinarer skal gøre københavnerne klogere på stress og angst21.9.2020 10:30:00 CEST | Pressemeddelelse
Center for Mental Sundhed tilbyder i efteråret 10 gratis webinarer, hvor københavnerne kan livestreame en række interessante oplæg om bl.a. stress og angst.
Vi skal ikke glemme demens, selvom corona fylder meget13.9.2020 08:00:00 CEST | Pressemeddelelse
Københavns Kommune sætter for femte år i træk fokus på demens og opfordrer københavnerne til at være opmærksom på de 10 tegn på demens. Samtidig er kommunens helt nye demensstrategi på vej, og den fokuserer bl.a. på en tidlig indsats mod sygdommen, som over 5000 københavnerne er ramt af.
SF-borgmester: Vi investerer i sundhed til københavnere i alle aldre 2.9.2020 12:44:46 CEST | Pressemeddelelse
Ung som gammel, barn som voksen - alle skal have mulighed for at leve et sundt liv i København, siger sundheds- og omsorgsborgmester Sisse Marie Welling (SF), der med den nye budgetaftale i Københavns Kommune bl.a. har banet vejen for hurtigere minimumsnormeringer i de københavnske vuggestuer og børnehaver.
SF-borgmester vil hjælpe flere stressramte efter overvældende søgning27.8.2020 06:00:00 CEST | Pressemeddelelse
Flere og flere københavnere søger hjælp til at håndtere stresssymptomer, og det har givet ventetid på de kommunale stressforløb i Københavns Kommune. Derfor vil sundheds- og omsorgsborgmester Sisse Marie Welling (SF) ved de kommende budgetforhandlinger sikre en udvidelse, så flere borgere kan få glæde af de populære tilbud.
Sundhedsborgmester vil gøre strandene i København fri for røg15.8.2020 07:00:00 CEST | Pressemeddelelse
Det skal være slut med at ryge på de københavnske strande, mener sundheds- og omsorgsborgmester i København, Sisse Marie Welling (SF). Borgmesteren vil nu stille forslag om, at strandene i København bliver røgfri i stil med bl.a. byens legepladser.
København: Ingen smittede beboere med corona på kommunens 44 plejehjem12.6.2020 12:30:10 CEST | Pressemeddelelse
På trods af, at København gennem hele epidemien har haft landets højeste smittetryk, er der nu ingen smittede beboere med Covid-19 på kommunens 44 plejehjem. Det glæder sundheds- og omsorgsborgmester Sisse Marie Welling, som dog maner til forsigtighed.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.Besøg vores nyhedsrum